A császári és királyi Albrecht-főherceg 44. gyalogezredhez az első világháború eseményeinek hatására 1914 októberében önkéntesként csatlakozott. A tiszti iskola elvégzését követően 1915. április 30-án vezényelték az orosz hadszinttérre, Krukenicse (ukránul: Крукеничі) körzetében. 1915. június 2-án megsebesült. December 2-án az Ikva mentei orosz frontra vezényelték. Harcolt Lengyelországban a Łopusznoi, Ukrajnában a Pieniaki (ukránul: Пеняки) valamint a batkcwi fronton. A harcokat követően ezredét a román frontra vezényelték. Innen a bukovinai Waschkutzi, majd az olasz frontra, ahol ezredével a I. Piavei csatában harcolt Montello bevételén. 1918. június 16-án újra megsebesült. Gyógyulását követően újra az olasz frontra vezényelték, ahol a második piavei csatát követően a front összeomlott.